**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**19/2013. (IX. 25.) önkormányzati rendelete**

**a gyermekek védelméről [[1]](#footnote-1)**

Ibrány Város Önkormányzatának Képviselő Testülete a gyermekek védelméről és a gyámügyi igazgatásról szóló 1997.évi XXXI. Törvény 29.§.(2)bekezdésében kapott felhatalmazás alapján, Magyarország Alaptörvénye 32. cikkének (2) bekezdésében meghatározott feladatkörében eljárva a következőket rendeli el:

**I. Általános rendelkezések**

1. §

(1)A rendelet hatálya kiterjed Ibrány Város közigazgatási területén állandó bejelentett lakással rendelkező magyar, továbbá az állandó tartózkodásra jogosító személyi igazolvánnyal rendelkező bevándorolt, illetve befogadott jogállású, továbbá a magyar hatóságok által menekültként, illetve hontalanként elismert gyermekre, fiatal felnőttre, valamint szüleire.

(2) Hatályon kívül helyezve: 2015.08.31-ével

(3) Hatályon kívül helyezve: 2015.08.31-ével

(4) Hatályon kívül helyezve: 2015.08.31-ével

 (5)A rendeletben szabályozott önkormányzati hatósági ügyek elektronikus úton nem intézhetők.

**II. Pénzbeli ellátások**

2.§.

Rendkívüli gyermekvédelmi támogatás

1. [[2]](#footnote-2)Ha a gyermeket gondozó család időszakosan önhibáján kívül létfenntartási gondokkal küzd, vagy létfenntartást veszélyeztető rendkívüli élethelyzetbe került rendkívüli települési támogatásban részesíthető. A támogatással kapcsolatos szabályokat, jogosultsági feltételeket és eljárási szabályokat az önkormányzat települési támogatásról szóló mindenkor hatályos rendelete határozza meg.

(2) [[3]](#footnote-3)

(3)[[4]](#footnote-4).

**3.** §

**Óvodáztatási támogatás**

Hatályon kívül helyezve:2015.08.31-ével

**III. Személyes gondoskodást nyújtó alapellátások**

**4. §**

 (1)   Az Önkormányzat a gyermekjóléti szolgáltatást saját intézménye, az Ibrány Város és Térsége Gyermekjóléti Szolgálat és Családsegítő Szolgálat elnevezésű intézmény keretén belül biztosítja

(2)  A gyermekek napközbeni ellátása a településen

a) a bölcsődés korúak esetében ellátási szerződéssel a Baptista Szeretetszolgálat Egyházi Jogi személy által fenntartott Eperkert Bölcsőde keretében,

       b) az önkormányzat által fenntartott Ibrány Városi Óvoda intézményben,

c) közoktatási megállapodás keretében a Baptista Szeretetszolgálat fenntartásában lévő Baptista Szeretetszolgálat Csicsergő Óvodájában,

ca)[[5]](#footnote-5) köznevelési megállapodás keretében az Ibrányi Református Egyházközség fenntartásában lévő Ibrányi Református Általános Iskola és Óvoda intézmény Árpád úti óvoda telephelyén lévő óvodában

d) az állam által fenntartott általános iskolai napközis foglalkozás és

da)[[6]](#footnote-6) az Ibrányi Református Egyházközség fenntartásában lévő Ibrányi Református Általános Iskola és Óvoda intézmény Szegfű úti székhelyén lévő általános iskolai napköziben

e) 0-5 éves korú halmozottan hátrányos helyzetű gyermekek felzárkóztatása, ellátása az

    önkormányzat által fenntartott Varázssziget Gyermekház keretében

    biztosított.

(3 ) A napközi otthonos óvodába, az általános iskolai napközis foglalkozásra, bölcsődébe történő felvételről az adott intézmény vezetője dönt, a gyermekjóléti szolgáltatást az igénylő az (1) bekezdésben meghatározott intézmény vezetőjénél kezdeményezheti.

(4) A gyermekek átmeneti gondozását az önkormányzat ellátási szerződés alapján a  Nyíregyháza Megyei Jogú Város Önkormányzatának fenntartásában levő Nyíregyházi Gyermekjóléti Alapellátási intézmény  keretében  biztosítja.

(5) Az igénylő a gyermekek átmeneti elhelyezését a (4) bekezdésben meghatározott intézmény vezetőjénél kérelmezheti.

**IV. Térítési díjak**

5. §

(1) Gyermekétkeztetés térítési díja (ÁFA nélkül) az ibrányi székhelyű nevelési-közoktatási/gyermekintézményekben, ahol az étkeztetés az önkormányzat konyhája által biztosított:

a) Általános Iskola

a.a) Napközi Otthon                                386.-Ft/nap

a.b) Menza                                              277.-Ft/ebéd

b) Középiskola menza                                  277.-Ft/ebéd

c) Arany János Kollégium

   ca) tízórai, ebéd, uzsonna:                     386.-Ft/nap

   cb) reggeli, vacsora:                               296.-Ft/nap

d.) Napközi Otthonos Óvoda                          328.-Ft/nap

                     e)  Bölcsőde                                                    232.-Ft/nap

(2) A gyermekek átmeneti gondozása ellátásra vonatkozó térítési díj megállapítására, annak csökkentésére, elengedésére Nyíregyháza Megyei Jogú Város Közgyűlésének vonatkozó rendeletében foglaltakat kell alkalmazni

(3)[[7]](#footnote-7) Az önkormányzat területén működő óvodákban a fenntartótól függetlenül a gyermekek mindegyike a gyermekétkeztetés során az intézményi térítési díj 100 %-ának megfelelő mértékű kedvezményben részesül

6. §

Záró rendelkezés

Ez a rendelet a kihirdetés napját követő napon lép hatályba, s ezzel egyidejűleg a 8/2009 (IV.03.) a 31/2009 (2010.01.01.) és a 6/2010 (III.5) KT. számú rendeletek hatályukat vesztik.

**Ibrány, 2013.szeptember 16.**

**Berencsi Béla                        Bakosiné Márton Mária**

**polgármester                                    jegyző**

Egységes szerkezetben a 28/2017 (XI.28.) önkormányzati rendelettel. Hatályos: 2018. 01.01.-től

Módosította a 28/2017 (XI.28.) önkormányzati rendelet 1.§-a. Hatályos: 2018. 01.01.-től

Módosította a 28/2017 (XI.28.) önkormányzati rendelet 2.§-a. Hatályos: 2018. 01.01.-től

Módosította a 28/2017 (XI.28.) önkormányzati rendelet 3.§-a. Hatályos: 2018. 01.01.-től

1. Egységes szerkezetbe a 16/2018 (X.30.) önkormányzati rendelettel. Hatályos: 2018. november 1. [↑](#footnote-ref-1)
2. Módosította a 16/2018 (X.30.) önkormányzati rendelet Hatályos: 2018.november 1-től [↑](#footnote-ref-2)
3. Hatályon kívül helyezte a 16/2018 (X.30.) önkormányzati rendelet Hatályos: 2018.november 1-től [↑](#footnote-ref-3)
4. Hatályon kívül helyezte a 16/2018 (X.30.) önkormányzati rendelet Hatályos: 2018.november 1-től [↑](#footnote-ref-4)
5. Kiegészítette a 16/2018 (X.30.)önkormányzati rendelet Hatályos: 2018. XI.1. [↑](#footnote-ref-5)
6. Kiegészítette a 16/2018 (X.30.)önkormányzati rendelet Hatályos: 2018. XI.1. [↑](#footnote-ref-6)
7. Módosította a 16/2018 (X.30.) önkormányzati rendelet. Hatályos 2018. november 1-től [↑](#footnote-ref-7)